อู่ฮั่น

| อู่ฮั่น 武汉市 |
| --- | --- |
นครระดับจังหวัด และนครระดับกิ่งมณฑล
ตามเข็มจากบน: ทิวนครอู่ฮั่นจากสะพานอู่ฮั่นแยงซี, หอโทรทัศน์เขาเต่า, ทางถนนบนทะเลสาบตะวันออก, วัดกุยหยวน, หอคอยกระเรียนเหลือง
สมญา: 九省通衢   ("ทางสู่มณฑลทั้งเก้า") ชิคาโกของจีน 江城  ("นครแม่น้ำ")
คำขวัญ: 武汉, 每天不一样   ("อู่ฮั่น ทุกวันไม่เหมือนกัน")
th
ที่ตั้งของนครอู่ฮั่นในมณฑลหูเป่ย์
พิกัด: 30°35′14″N 114°17′17″E﻿ / ﻿30.58722°N 114.28806°E﻿ / 30.58722; 114.28806
ประเทศ: สาธารณรัฐประชาชนจีน
มณฑล: หูเป่ย์
ตั้งถิ่นฐาน: 1,500 ปีก่อนคริสตกาล
รวมเป็นเมืองเดียว: 1 มกราคม ค.ศ. 1927
เขตการปกครอง  ระดับอำเภอ  ระดับตำบล:  13 เขต 156 แขวง, 1 เมือง, 3 ตำบล
การปกครอง
 • เลขาธิการพรรค: Ma Guoqiang
 • ผู้ว่าการนคร: Zhou Xianwang (周先旺)
พื้นที่
 • ทั้งจังหวัด: 8,494.41 ตร.กม. (3,279.71 ตร.ไมล์)
 • เขตเมือง (ค.ศ. 2018): 1,528 ตร.กม. (590 ตร.ไมล์)
ความสูง[ต้องการอ้างอิง]: 37 เมตร (121 ฟุต)
ประชากร (ค.ศ. 2018)
 • ทั้งจังหวัด: 11,081,000 คน
 • เขตเมือง (ค.ศ. 2018): 8,896,900 คน
 • รวมปริมณฑล: 19 ล้าน คน
 • เชื้อชาติส่วนใหญ่: ชาวฮั่น
 • ภาษา: ภาษาอู่ฮั่น, ภาษาจีนมาตรฐาน
เขตเวลา: UTC+8 (เวลามาตรฐานจีน)
รหัสไปรษณีย์: 430000–430400
รหัสพื้นที่: 0027
รหัส ISO 3166: CN-HB-01
จีดีพี (ค.ศ. 2018): 2018
 • รวม: 1.485 ล้านล้านเหรินหมินปี้ (อันดับที่ 8)
 • ต่อหัว: 138,759 เหรินหมินปี้ (อันดับที่ 11)
 • ความเติบโต:  8% (ค.ศ. 2018)
ต้นไม้ประจำนคร: Metasequoia
ดอกไม้ประจำนคร: Prunus mume
ป้ายทะเบียนรถ: 鄂A 鄂O (ตำรวจและหน่วยงานรัฐ)
เว็บไซต์: www.wuhan.gov.cn
อู่ฮั่น (จีนตัวย่อ: 武汉; จีนตัวเต็ม: 武漢) เป็นเมืองหลวงของมณฑลหูเป่ย์ สาธารณรัฐประชาชนจีน เป็นนครที่ใหญ่ที่สุดในมณฑล มีประชากรกว่า 11 ล้านคน ทำให้เป็นนครที่มีประชากรมากที่สุดในภาคกลางของประเทศจีน และเป็นนครที่มีประชากรมากที่สุดอันดับ 7 ในประเทศจีน และเป็นหนึ่งในนครศูนย์กลางแห่งชาติทั้งเก้าแห่งของประเทศจีน
ชื่อ "อู่ฮั่น" มาจากการรวมกันของเมืองในประวัติศาสตร์ ได้แก่ เมืองอู่ชาง ฮั่นโข่ว และฮั่นหยาง ซึ่งทั้งสามเมืองรู้จักกันในชื่อ "เมืองทั้งสามของอู่ฮั่น" (武汉三镇) นครอู่ฮั่นตั้งอยู่ในทางตะวันออกของที่ราบเจียงฮั่น ซึ่งเป็นที่บรรจบของแม่น้ำแยงซี กับลำน้ำสาขาที่ใหญ่ที่สุดของแม่น้ำแยงซีซึ่งก็คือแม่น้ำฮั่น และนครอู่ฮั่นรู้จักกันในชื่อ "ทางสู่มณฑลทั้งเก้า" (九省通衢)
เหตุการณ์ทางประวัติศาสตร์ที่เกิดขึ้นในอู่ฮั่น เช่น การก่อการกำเริบอู่ชาง ซึ่งนำไปสู่การล่มสลายของราชวงศ์ชิงและการสถาปนาสาธารณรัฐจีน อู่ฮั่นเป็นเมืองหลวงของประเทศจีนเป็นเวลาสั้น ๆ ในปี ค.ศ. 1927 ภายใต้ฝ่ายซ้ายของรัฐบาลก๊กมินตั๋ง ที่นำโดยวาง จิงเว่ย ต่อมาในปี ค.ศ. 1937 ในช่วงสงครามจีน–ญี่ปุ่นครั้งที่สอง เมืองนี้ได้กลายเป็นเมืองหลวงในยามสงครามของจีนเป็นเวลาสิบเดือน ไวรัสโคโรนาสายพันธุ์ใหม่ (SARS-CoV-2) ที่ทำให้เกิดการระบาดทั่วถูกพบในนครอู่ฮั่นเมื่อเดือนธันวาคม ค.ศ. 2019
ทุกวันนี้อู่ฮั่นถือเป็นศูนย์กลางทางการเมือง เศรษฐกิจ การเงิน การค้า วัฒนธรรม และการศึกษา ของภาคกลางของประเทศจีน เป็นศูนย์กลางการขนส่งขนาดใหญ่ ซึ่งประกอบด้วยทางรถไฟ ถนน และทางด่วนจำนวนมากที่ผ่านตัวเมืองและเชื่อมต่อกับเมืองใหญ่อื่น ๆ เนื่องจากมีบทบาทสำคัญในการขนส่งภายในประเทศ ทำให้บางครั้งอู่ฮั่นถูกเรียกว่า "ชิคาโกของจีน" ในแหล่งข้อมูลต่างประเทศ "แม่น้ำสายทองคำ" อย่างแม่น้ำแยงซี และลำน้ำสาขาที่ใหญ่ที่สุดซึ่งก็คือแม่น้ำฮั่น ไหลผ่านตัวเมืองและแบ่งอู่ฮั่นออกเป็น 3 เขต ได้แก่ อู่ชาง ฮั่นโข่ว และฮั่นหยาง มีสะพานข้ามแม่น้ำแยงซีภายในตัวเมือง และห่างออกไปทางตะวันตกของมณฑลหูเป่ย์ จะมีเขื่อนซานเสียต้าป้า ซึ่งเป็นสถานีพลังงานที่ใหญ่ที่สุดในโลกในแง่ของกำลังผลิตติดตั้ง